Data was extracted from:https://www.infomed.co.il/drugs/rofecoxib/

המומחים של
Info
med
מסבירים:
רופקוקסיב שייכת לקבוצת נוגדי דלקת לא סטרואידיים מהדור החדש (מעכבי COX2 סלקטיביים). היא משמשת לטיפול אקוטי וכרוני בתסמינים של דלקת פרקים ניוונית, ובכאבים בינוניים עד חמורים. נראה שתרופה זו גורמת לפחות תופעות לוואי במערכת העיכול בהשוואה לנוגדי דלקת לא סטרואידיים מהדור הישן. אנשים הרגישים לנוגדי דלקת לא סטרואידיים אחרים או לאספירין צריכים להימנע מנטילת תרופה זו, וחולי אסתמה צריכים להזהר בשימוש בה. בחודש ספטמבר 2004 החליטה חברת מרק, יצרנית התרופה ויוקס, להפסיק את שיווק התרופה. ההחלטה באה לאחר שבמחקר ארוך טווח שהחברה ערכה, נתגלה כי חולים שנטלו את התרופה מעבר ל 18 חודשים היו בסיכון גבוה יותר לפתח התקף לב או שבץ מוחי בהשוואה לחולים שנטלו תרופה נוגדת דלקת אחרת (נאפרוקסן), וכן בהשוואה לחולים שנטלו כדור דמי (אינבו). הסיכון לחולה הפרטני ללקות בארוע לב או בשבץ מוחי בעקבות נטילת כדור ויוקס הוא נמוך ביותר, אולם חולים הנמצאים בסיכון גבוה (חולים עם הסטוריה של מחלות לב או חולים שעברו שבץ, חולים עם גורמי סיכון למחלות לב, כגון: רמות כולסטרול גבוהות, סוכרת ועישון) ומשתמשים בתרופה לפנות לרופא המטפל כדי לדון בהפסקת הטיפול ובהחלפתו בטיפול תרופתי אחר.
מידע על התרופה
אופן נטילת התרופה
טבליות, סירופ.
תדירות וזמן נטילה
פעם ביום.
טווח המינון
יש להתחיל במינון הנמוך ביותר שאפשר (בדרך כלל 12.5 מ"ג) . ניתן לעלות עד מינון מקסימלי של 25 מ"ג ביום.
תחילת ההשפעה
תוך מספר שעות. ייתכן ויחלפו מספר ימים עד שההשפעה תורגש במלואה.
משך ההשפעה
תוך מספר שעות. ייתכן ויחלפו מספר ימים עד שההשפעה תורגש במלואה.
מנה שנשכחה
יש לקחת מיד כשנזכרים.
הפסקת התרופה
כאשר התרופה נלקחת לשיכוך כאב ניתן להפסיק את הטיפול כאשר אין בו צורך יותר. כאשר התרופה נלקחת לטיפול בדלקת גידים, שרירים או פרקים יש להיוועץ ברופא לפני הפסקת הטיפול, כיוון שהפסקה מוקדמת מדי של הטיפול עלולה לגרום לחזרת התסמינים.
מינון עודף
סביר להניח שמנה עודפת מקרית לא תגרום בעיות. ההשפעות של מנות עודפות גדולות אינן ידועות. יש ליידע את הרופא.
אזהרות
תזונה
אין הגבלות מיוחדות.
הריון
תרופה זו חדשה והשפעותיה על העובר אינן ידועות עדיין. יש להימנע מנטילת התרופה בסוף ההריון ובלידה. (C)
הנקה
התרופה עוברת לחלב אם ועלולה להשפיע על התינוק. מומלץ להיוועץ ברופא.
תינוקות וילדים
בטיחות השימוש בתינוקות ובילדים לא נקבעה. מומלץ להיוועץ ברופא הילדים.
קשישים
ייתכן שיהיה צורך בהפחתת המינון.
ניתוח והרדמה כללית
יש לדווח למנתח או למרדים על נטילת תרופה זו.
דווח לרופא במקרה של
כיב עיכולי
מחלת כבד
מחלת כליה
אסתמה
רגישות לאספירין
יתר לחץ דם
נטילת תרופות אחרות
סיכון ממנת יתר
בינוני
סיכון מפיתוח תלות
נמוך
תופעות לוואי
בגלל שתרופה זו מעכבת את הייצור של פרוסטאגלאנדינים (גורמי דלקת) בצורה ספציפית דרך קולטן סגולי (COX-2) סבורים החוקרים כי תרופה זו עשויה לגרום לפחות תופעות לוואי במערכת העיכול בהשוואה לנוגדי דלקת לא סטרואידיים מהדור הישן. תופעת הלוואי השכיחה ביותר היא הפרעות בעיכול. הופעת צואה שחורה כזפת עשויה להיות סימן של דימום ממערכת העיכול ומומלץ לפנות מיד לחדר מיון.
פרטי תגובה עם תרופות אחרות
[ליתיום]: רופקוקסיב עשוי להגביר את רמת ליתיום בדם. יש לנטר רמת ליתיום. [מתותרקסאט]: רופקוקסיב עשוי להגביר את רמת מתותרקסאט בדם. יש לנטר לרעילות. [ריפאמפין]: מפחית רמת רופקוקסיב בכמחצית. יש לשקול להתחיל את הטיפול ברופקוקסיב במינון של 25 מ"ג. [וארפארין]: רופקוקסיב מגביר את ההשפעה הנוגדת קרישה של וארפארין. יש לנטר תפקודי קרישה בכל פעם שמתחילים את הטיפול או משנים את הטיפול ברופקוקסיב.
השפעת שימוש ממושך
סיכון מוגבר להתקף לב או שבץ מוחי בשימוש ממושך (מעבר ל 18 חודשים). בקבוצת הסיכון נמצאים: חולים עם הסטוריה של מחלות לב או חולים שעברו שבץ, חולים עם גורמי סיכון למחלות לב, כגון: רמות כולסטרול גבוהות, סוכרת ועישון. קיים סיכון לדימום מדרכי העיכול כאשר משתמשים ברופקוקסיב תקופה ממושכת.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא